Tu je funkcia, ktorá nakreslí štvorec so stranami s dĺžkou 50 pixelov.
No čo ak má mať jeden štvorec strany dlhé 50 pixelov a druhý 100 pixelov?
Nemusíme vytvárať dve funkcie, ktoré robia skoro presne to isté.
Môžeme použiť funkciu s parametrom. Tieto nám umožňujú odovzdávať hodnoty,
ktoré sa použijú ako premenné vo funkcii. Skúsme pridať parameter s názvom „Dĺžka“,
aby funkcia vytvárala štvorce s rozličnými veľkosťami.
V editore funkcie uprav názov a popis ako predtým, no teraz pridaj aj parameter.
Napíš názov parametra do poľa a potom klikni na Pridať parameter.
Vytvorí sa červený blok s názvom nového parametra. Teraz nahraď blok
„Choď dopredu o 100“ parametrom Dĺžka na posun vpred o hodnotu Dĺžka.
Klikni na Uložiť a zatvoriť a potiahni svoj nový blok z funkcií v nástrojoch.
Všimni si, že vedľa parametra Dĺžka je prázdne miesto, pretože funkcia
ešte nevie, akú hodnotu má mať parameter. Potiahni blok čísla z kategórie Matematika
do tohto priestoru. Vidíš, ako môžeš teraz pomocou funkcie vytvárať
nové a nové štvorce s rôznou veľkosťou? Vyskúšaj si to!